Rikunarita-ORG/Wikinium huggingface dataset:
# Integrated Taxonomic Information System

L'**ITIS** (o **Integrated Taxonomic Information System**) es una associacion creada per fornir d'informacions confòrmas e fisablas sus la taxonomia de las espècias biologicas.

## Site web

Lo site de l'**ITIS** prepausa un classament taxinomic de las espècias viventas, e dels taxons, amb per cadun una multitud d'informacions, coma son estatut CITES, los taxons de reng inferior e superior, la validitat de l'estatut taxinomic, ...

La recèrca se pòt far per nom vernacular, per nom scientific o per **TSN**.
Lo **TSN** (o *Taxonomic Serial Number*) es un nombre de cinc o sièis chifras identificant de manièra unica cada espècia e cada taxon (quitament pels qu'an un estatut taxinomic invalid).

* Exemple: La pagina Referéncia ITIS : : *Felis silverstris* Schreber, 1775 (fr) (+ version anglesa (en)) que l'article wikipèdia correspondent es "gat salvatge".

## Licéncia

L'**ITIS** es un organisme nacional dels Estats Units d'America. Coma tal, totas las informacions e donadas que produtz son automaticament plaçadas dins lo domeni public ; aicestas son doncas liurament utilizablas per completar Wikipèdia (o tot autre projècte, que siá liure o non).

## Ligam extèrne

* ITIS.usda.gov Site web de l'**ITIS GBIF.org o "Global Biodiversity Information Facility"
* Sp2000.org o "Species 2000"
# Adaptacion (biologia)

La pupilha de l'uèlh s'adapta segon l'intensitat de la lutz.
L'**adaptacion** es un procediment fisiologic o una caracteristica del comportament d'un organisme qu'evoluèt pendent un periòde segon la seleccion naturala de tal biais qu'aumenta sas escasenças a long tèrme per se reproduire amb succès. Lo tèrme **adaptacion** s'utiliza tanben ocasionalment coma sinonim de seleccion naturala, malgrat que la majoritat de biologistas son pas en favor d'aquel usatge. Es important de comprene que las variacions adaptativas sorgisson pas coma responsa a l'entorn mas coma resultat de la deriva genetica.

## Seleccion naturala

Aquel concèpte foguèt introdusit per Charles Darwin a amb sa teoria de la seleccion naturala, que descriu lo desvolopament de las espècias coma produch d'aquela interaccion, tendon demorar los traches genetics que donan als individus las caracteristicas mai adaptadas a la subrevida dins lo mitan ambient ont se tròban.

Las adaptacions son de mecanismes que los organismes utilizan per afrentar la tensions e pressions del sieu mitan ambient. Los organismes que s'adaptan a so mitan ambient son capablas de:

* Obténer d'aire, aiga, manjar e aliments.
* Afrentar las condicions fisicas coma la temperatura e la lutz.
* Se defendre dels enemics naturals.
* Se reproduire
* Respondre als cambiaments en l'entorn.
* Contunhar transmetre las caracteristicas aqueridas dels paires que l'adaptacion siá sempre mai constanta.

## Tipe d'adaptacion

I a 3 tipe d'adaptacion al mitan:

* **Morfologia o estructurala**: Coma la substitucion de las fuèlhas per d'espinas dins lo cas dels cactus per evitar la pèrda d'aiga.
* **Fisiologicao foncionala**: Coma las glandulas de sal en las iguanas marinas per eliminar l'excès de sal pel còrs.
* **Etologicao de comportament**: Coma la dança per cortejar qu'an fòrça aucèls per atraire de femèlas.